medieval-data/medieval-latin-ner-HOME-Alcar huggingface dataset:
Magister Henricus de Louanio officialis domini hugonis de sarqueus Remensis archidiaconi . Omnibus presentes litteras uisuris in domino Salutem . Nouerint uniuersi quod clemencia filia theobaldi hostiarii , coram me constituta recognouit se uendidisse ecclesie de claromarisco quoddam iardinum situm an la fleche . Inter iardinum petri largi ex una parte , et iardinum dicte ecclesie ex altera , et hoc precio duodecim librarum parisiensium de quibus recognouit sibi esse plenius satisfactum a dicta ecclesia in pecunia numerata , fide data firmiter promittens quod in dicto iardino uendito per se uel per alios ratione dotis siue aliqua alia ratione nichil de cetero reclamabit , sed aduersus omnes iuri parere uolentes legittimam portabit garandiam Ecclesie memorate . Hanc autem uendicionem coram me laudauerunt et approbauerunt , Ioibeleret et Iohannes fratres liberi dicte clementie et promisit dicta clementia sub dicta fidei religione quod dictam uendicionem laudari faciet et approbari a Bandomio filio suo et de garandia ferenda dedit in contrauadium eidem ecclesie quandam domum quam habet sicut dicit ad portam sancti dyonisi que domus fuit pentecoste la raitrie . In cuius rei testimonium presentes litteras sigillo curie domini mei feci communiri . Actum Anno domini millesimo . cc . tricesimo nono , mense marcio .
Guido de Auergeneio Officialis domini Hugonis de Sarqueus Remensis archidiaconi . Omnibus presentes litteras uisuris Salutem in domino . Nouerint uniuersi quod dominus Ebalus miles de Prouilleyo et domina Agnes uxor eius , coram clerico fideli Curie , ad hoc specialiter misso , dederunt et concesserunt in elemosinam perpetuam ecclesie de claromarisco iuxta Remis quendam personillum cum terra ubi situm erit apud prouilleyum . Ita quod quamdiu ipsos uiuere contigerit dictum personyllum pacifice tenebunt , et post decessum unius alter medietatem dicti personylli quamdiu uiuerit possidebit , et ecclesia de claromarisco aliam medietatem et post decessum amborum dicta ecclesia totum personyllum imperpetuum possidebit . Saluo uno modio uini quod habet annuatim domus sancti lazari Remensis in dicto personyllo . Item idem miles dedit benigniter et quittauit dicte ecclesie de claromarisco sex denarios censuales parisienses annuatim quos habebat idem miles super quandam uineam quam habet dicta ecclesia apud Prouylly in loco ubi dicitur auossi , que uinea fuit fausardi . Hanc autem quitacionem et donacionem laudauit benigniter et quittauit domina Agnes uxor dicti militis . In quorum omnium testimonium presentes litteras Sigillo Curie domini mei feci communiri . Datum Anno domini m .cc . tricesimo sexto , mense augusto .
Symon pes Lupi Canonicus et officialis Remensis , Omnibus presentes litteras inspecturis in domino Salutem . Nouerint uniuersi , quod Uiscardus dictus faussars , et erenburgis uxor eius Ciues Remenses in nostra presencia constituti , legauerunt conuentui ecclesie de claromarisco iuxta Remis Quandam uineam suam sitam ut dicitur in territorio de proully in loco qui dicitur Uinsi , et domum suam sitam apud proulleium cum c ... is et aliis uasellis ibidem existentibus , ad usus ipsius conuentus imperpetuum . Ita quod predicta et fructus inde percepti , nec uendi nec alienari possint . Uolunt eciam quod dictus conuentus statim predicta possideant . Ita tamen quod dicti Faussardus et erenburgis eius uxor omnes fructus predictorum huius anni percipient , et de cetero ipsi uel alter eorum quamdiu uixerint medietatem fructuum predictorum percipient , et aliam medietatem dictus conuentus . Ita quod tam dictus conuentus quam dicti F . et e . uel alter eorum si uixerit predicta debent colere et retinere ad communes expensas , et hec legauerunt pro anniuersario suo , et utrorumque parentum suorum faciendo . Datum anno domini m .cc . tricesimo tercio , mense iunio .
Nota quod predicta domus de proully cum suis aliis pertinenciis confirmata est per speciale priuilegium domini innocentii pape quarti cum generali confirmacione aliarum possessionum dicti monasterii de claromarisco . Sub hiis uerbis , domum de proully cum redditibus et aliis pertinenciis suis . De data iii . nonas septembres . Anno ab incarnacione domini m .cc .xlui .
Uniuersis presentes litteras inspecturis , magistri Guillelmus de uoys et Dyonisius de Senossis , officiales Remenses , Salutem in domino . Nouerint uniuersi quod cum abbatissa et conuentus ecclesie de claromarisco iuxta Remis teneant possideant et habeant quoddam persorium situm in uilla de proilly , Iohannes de prouilly ludeti quondam , et ysabella eius uxor coram Alardo de Ioncherio clerico fideli Curie Remensis ad hoc deputato , propter hoc personaliter constituti , recognouerunt confessi sunt et asseruerunt quod ipsi et eorum domus in qua ipsi coniuges morantur ad presens debent et tenentur imperpetuum ducere seu duci facere sumptibus suis propriis et expensis omnes aquas cadentes ex tecto dicti persorii , et ex tecto domus dicte ecclesie existentis iuxta dictum persorium , sine dampno ipsius ecclesie , per locum quendam existentem subtus murum et terram coniugum predictorum quociens ad eundem locum aque peruenerint supradicte , qui locus tent uulgariter apellatur . Promittentes dicti coniuges quilibet eorum fide data , quod contra hec premissa per se per alium seu per alios , non uenient nec uenire procurabunt in futurum , nec facient procurari , sed eadem premissa fideliter tenebunt , et inuiolabiliter obseruabunt se heredes ac successores suos quoscumque , et domus sue predicte possessores et detentores ad hec et propter hec erga ipsam ecclesiam obligando . Renunciantes expresse dicti coniuges quilibet eorum sub dicta fide exceptioni rei ita non geste , omni iuris auxilio Canonici et ciuilis , omni priuilegio crucis indulto seu indulgendo doli , mali , fraudis , lesionis circumuencionis , et decepcionis excepcionibus omni consuetudini et statuto , cuiuslibet ciuitatis et uille , castri fori , uel loci beneficio in integrum restitucionis , et omnibus aliis excepcionibus , rationibus cauillacionibus et allegacionibus iuris et facti que sibi possent competere , et dicte ecclesie obesse ad elidendum seu impediendum premissa seu aliquod premissorum . In cuius rei testimonium presentibus litteris sigillum curie Remensis duximus apponendum . Datum Anno domini m .cc . nonagesimo quinto , die dominica post festum beati barnabe apostoli . Sic signata . x . A . de Ionchiere .
Uniuersis presentes litteras inspecturis , magistri Guillelmus de uoys et dyonisius de Senonis , officiales Remenses , Salutem in domino . Nouerint uniuersi quod cum perrinus dictus guios de proully et hersandis eius uxor haberent unum hostium et duas fenestras in quadam domo ipsorum coniugum , sita in uilla de proully , apperientes uersus terram religiosarum mulierum abbatisse et conuentus ecclesie de claromarisco iuxta Remis , et dicti coniuges haberent dictas fenestras et hostium apperientes uersus domum earundem religiosarum , sitam in dicta uilla de prouilly , ipsique coniuges haberent eciam aisanciam eundi per supra terram dictam religiosarum , predicti coniuges coram alardo de Ioncherio Clerico fideli curie Remensis ad hoc deputato , propter hoc personaliter constituti , uendiderunt , et se bene et legittime uendidisse recognouerunt eisdem abbatisse et conuentui dictam aisanciam et quicquid iuris habebant , et habere poterant et debebant in aisancia supradicta . Ita quod dictas fenestras et hostium obfuscabunt . Ita eciam quod ipsi coniuges seu eorundem domus predicte possessores seu detentores uisum aliquem per supra terram et uersus domum earundem religiosarum predictam de cetero non poterunt habere nec habebunt Hoc saluo quod ipsi coniuges retinent et retinuerunt aisanciam suam pro scalis et strannibus suis portandis et reportandis , quociens domus eorundem coniugum coopertura indiguerit prout ipsi coniuges aisanciam eandem habebant ibidem . Et facta fuit presens uendicio precio quinquaginta solidorum parisiensium de quibus recognouerunt dicti coniuges se creantum suum habuisse a dictis abbatissa et conuentu in pecunia numerata sibi soluta propter hoc tradita et deliberata . Promittentes dicti perrinus et hersandis , quilibet eorum fide data se per se uel per alium contra dictam uendicionem de cetero non uenturos . Sed aduersus omnes iuri et legi super hiis parere uolentes legittimam portaturos garandiam abbatisse et conuentui supradictis . Assignantes propter hoc ipsas abbatissam et conuentum ad omnia bona sua mobilia et immobilia presencia et futura renunciantes expresse , dicti coniuges quilibet eorum sub dicta fide exceptioni dicte uendicionis non facte exceptioni dicte pecunie non numerate sibi non solute , propter hoc non tradite et non deliberate , omni iuris auxilio canonici et ciuilis , omni priuilegio crucis indulto seu indulgendo , beneficio in integrum restitucionis , et omnibus aliis excepcionibus , iuris et facti . Et quantum ad hec dicta uxor doti et reportagio , donationi sibi facte propter nupciis beneficio senatus consulti uelleyani sub dicta fide renunciauit . In cuius rei testimonium presentibus litteris sigillum Curie Remensis duximus apponendum . Datum Anno domini m .cc . nonagesimo quinto die dominica post festum beati barnabe apostoli . Sic signata . x . A . de Ioncherio
Nos Th . dei gracia Rex Nauarre , Campanie et Brie comes palatinus . Notum facimus uniuersis , presentes litteras inspecturis , quod cum religiose domine , abbatissa et conuentus monasterii de claromarisco prope Remis , acquisierint in uilla que contrueues in gallico nuncupatur , Sexaginta sextaria bladi , ad mensuram de Borc annuy redditus , accipienda annis singulis in Grangia Uiterii de Contrueue militis ut dicitur , que mouent de feodo nostro , et dicte domine extra manum suam infra annum acquisicionem predictam ponere tenerentur . Nos ob Amorem dei et remedium animarum predecessorum nostrorum , et nostre , ipsam acquisicionem predictam , laudamus , et approbamus , et uolumus quod eam possint in manu mortua , saluo iure alieno imperpetuum possidere . In cuius rei testimonium presentes litteras sigillo nostro munitas eisdem duximus concedendas . Datum prima die ueneris , ante festum beati Gregorii , Anno domini m .cc .l . nono . Sic signata . Rege .
Magister Bonardus officialis domini hugonis Burgundensis Remensis Archidiaconi . Omnibus presentes litteras inspecturis salutem in domino . Nouerit uniuersitas uestra , quod Godefridus quondam filius Hauidis medici relicte andree medici , in Curia domini mei in nostra presencia constitutus , laudauit tam pro se quam pro Ieheloto nepote suo quem in sua tutela tenebat , uendicionem quam eadem Hauidis fecerat monialibus de claromarisco Remense , de quodam iardino in prato domini Remensis sito , precio uiginti librarum Remensium . Ipse eciam Godefridus de non reclamando iardino illo fidei prestitit caucionem , et tam ipse quam Guiotus Coletus , fratres , Margareta Lyedota et Yda , sorores eiusdem , domum suam que fuit laurencii bedelli , dictis monialibus in contrauadium dederunt usque ad summam supradicti precii uiginti librarum , pro garandia dicte uendicionis , ita tamen quod si domum eandem uendi contingeret aut distrahi , idem Godefridus et fratres et sorores sue , ipsis monialibus aliud competens uadium loco istius reassignare tenerentur . Actum anno domini mº . ccº . uicesimo secundo mense Ianuario .
Phillipus dei gracia francorum Rex . Notum facimus uniuersis tam presentibus quam futuris quod cum religiose mulieres abbatissa et conuentus de Claromarisco Remensis dyocesis in nostris feodis et retrofeodis , acquisierunt res inferius annotatas , uidelicet decem et septem iornalia terre arabilis , sita in territorio de Moienneuille . Item duo iornalia et dimidium pratorum ad pasturam , sita in loco qui dicitur godain . Item duas paruas pecias nemorum , sitas apud locum qui dicitur au Ues puerorum Roberti . Item decem Gallinas annui redditus et octo silidos minuti census in denariis in locis predictis . Item tria sextaria et tria quarteria auene , et quinque denarios parisienses annui redditus assignatos supra terram natalis fabri . Item quinque quarteria siliginis et quinque quarteria auene . Item quoddam manerium situm ante furnum loci predicti , uolumus et concedimus dictis religiosis , quod ipse bona et res predictas perpetuo habeant et possideant , pacifice et quiete absque coaccione uendendi , uel extra manum suam ponendi . Saluo tamen in aliis iure nostro , et iure quolibet alieno . Quod ut ratum et stabile permaneat in futurum / presentibus litteris , nostrum fecimus apponi sigillum . Actum paris Anno domini m .cc .octogesimo octauo , mense iulio .
Octobonus domini pape nepos , et capellanus archidiaconus Remensis omnibus ad quos littere iste peruenerint , in domino Salutem . Nouerint uniuersi quod terricus filius quondam domini Gilonis de brolio militis , in Curia nostra constitutus , recognouit se debere ex legato dicti Gilonis patris sui ecclesie de claromarisco iuxta Remis , duos sextarios siliginis , quem redditum promisit se redditurum annuatim imperpetuum in festo beati remigii in capite octobris dicte ecclesie , et assignauit dictam ecclesiam ad uinagia sua de alonnisin et ad molendinum eiusdem loci , et de omnibus premissis et singulis tenendis et firmiter obseruandis , dictus terricus fidem prestitit corporalem et supposuit se et sua iurisdicioni Curie nostre quantum ad hoc . Datum Anno domini m .cc .li . mense iulio . Sic signatis . Than pb .
Uniuersis presentes litteras inspecturis , magistri Guillelmus de uoys , et dyonisius de Senonis Officiales Remenses , Salutem in domino . Nouerint uniuersi quod in Curia Remensi , coram Egidio de sancto lupo fideli Clerico Curie Remensis , notario ad hoc deputato , propter hoc personaliter constitutis petrus de alonnisin armiger dixit asseruit et recognouit quod molendinum et uinagia de alonnisin ipsius armigeri annuatim tenentur abligati religiosis mulieribus , abbatisse et conuentui ecclesie de Claromarisco iuxta Remis , singulis annis imperpetuum in duobus sextariis siliginis per litteras super hoc confectas . Recognouit insuper dictus petrus se teneri dictis abbatisse et conuentui obligatum , in uiginti uno solidis parisiensibus pro arreragiis dicti bladi annuatim debiti ut dictum est quosquidem uiginti et unum solidis parisienses dictus petrus recognouit se debere , et promisit fide data se redditurum et soluturum dictis abbatisse et conuentui ad natiuitatem beati Iohannis baptiste primo uenturum persoluendum ex causa predicta pro quo debito soluendo et reddendo dictus debitor assignauit dictis abbatissam et conuentum ad omnia bona sua mobilia et immobilia presencia et futura , ubicumque sint uel fuerint et poterunt inueniri , renuncians expresse dictus debitor fide data omni exceptioni rei ita non geste dicte obligacionis non facte ex dicta causa omni excepcioni doli mali , fraudis lesionis et deceptionis cuiuscumque , omni iuris et legis auxilio Canonici et ciuilis omni usui statuto , et consuetudini cuiuslibet loci , omni priuilegio crucis indulto et indulgendo , et omnibus aliis exceptionibus iuris et facti , que possent obiti contra presens instrumentum et factum ad elidenda premissa , uel aliquod de premissis . In cuius rei testimonium presentes litteras sigillum Curie Remensis duximus apponendum . Datum Anno domini m .cc . nonagesimo sexto feria quinta post dominicam qua cantatur Oculi mei , suprascriptis ubi dicitur annis approbamus Datum ut supra . Sic signatis . E . de Sancto lupo .
Uniuersis presentes litteras inspecturis Officialis Remensis in domino Salutem . Nouerint uniuersi quod coram Renando dicto de Noualisia Clerico fideli Curie Remensis , notario iurato ad hoc specialiter deputato et euocato propter hoc personaliter constitutus , Petrus de alonnisin armiger filius petri quondam de alonnisin armigeri , dixit asseruit recognouit et confessus fuit quod molendinum , et uoynagia de alonnisin ipsius armigeri et ad ipsum pertinentia annuatim tenentur obligati religiosis mulieribus , Abbatisse et Conuentui ecclesie de claromarisco iuxta Remis singulis annis imperpetuum in duobus sextariis siliginis , prout continetur in litteris Curie Remensis hiis presentibus annexis . Recognouit insuper dictus petrus se teneri dictis abbatisse et Conuentui obligatum in duodecim sextariis siliginis pro arreragiis dicti bladi debiti annuatim ut dictum est , quos quidem duodecim sextarios silliginis dictus petrus recognouit se debere et promisit fide data se redditurum et soluturum dictis abbatisse et conuentui in modum qui sequitur persoluendum et reddendum uidelicet quolibet anno ad festum beati Remigii in uindemiis unum sextarium siliginis , termino prime solutionis incipiente ab festum beati remigii in uindemiis quod erit anno domini m .ccc .uicesimo tertio , et sic de anno in annum ad dictum festum unum sextarium siliginis , quousque de dictis duodecim sextariis eisdem abbatisse et conuentui plenarie fuerit satisfactum , et ex causa predicta pro quo debito reddendo et soluendo ut dictum est , predictus Petrus assignauit dictis abbatissam et conuentum ad omnia bona sua mobilia et immobilia presencia et futura , ubicumque sint fuerint et poterunt inueniri renuncians expresse dictus debitor fide data omni exceptioni rei , ita non geste dicte obligacionis non facte ex dicta causa , omni excepcioni doli mali fraudis lesionis et deceptionis cuiuscumque omni iuris et legis auxilio canonici et ciuilis , omni priuilegio crucis indulto et indulgendo omni consuetudini et statuto , cuiuslibet loci castri uille uel fori , et omnibus aliis excepcionibus deffensionibus , cauillacionibus , et allegacionibus quibuscunque tam iuris quam facti que possent obiti contra premissa , uel aliquod premissorum . In cuius rei testimonium presentes litteras sigillum Curie Remensis duximus apponendum . Datum Anno domini m .ccc . uicesimo secundo , Sabbato post diuisionem apostolorum . Sic signatis . R . denoualisia .
Magister Garinus de Beeloi Officialis domini Hugonis de Sarqueus Remensis Archidiaconi . Omnibus presentes litteras inspecturis in domino salutem . Nouerint uniuersi quod cum dominus Gilo de gendimo miles , grauissima occupatus infirmitate que paralisis appellatur metuens obmutescere subito , sicut iam ei acciderat , propter eiusdem infirmitatis molestiam , adhuc uiuens et sui compos , reddita sibi a deo potestate loquendi , bonorum consilio acquiescens , de rebus sibi a deo donatis , testamentum suum ordinasset facturum , quod quicquid uenerabilis abbas Signiacensis , dominus Iohannes nepos suus presbyter de nouauilla iuxta Remis , dominus Galterus presbyter de Raricurte , et dominus Milo presbyter de Gendimo , quos ipse excecutores et ordinatores super hoc constituit de rebus suis tam mobilibus quam immobilibus ubicunque fuissent pie et salubriter duxissent ordinandum ratum et firmum haberet , et habiturus esset , et fide interposita corporali promisisset se obseruaturum firmiter et tenendum quicquid ipsi tam in uita sua , quam post obitum suum de rebus predictis facerent et ordinarent ad remedium anime sue et salutatem , hoc adiecto quod ipse qualecumque testamentum , seu qualemcumque ordinacionem de eisdem rebus suis olim fecerat ore proprio , et uoluntate spontanea reuocabat , et irritum fieri uolebat , quicquid eciam de cetero faceret uel ordinaret de predictis rebus suis tam mobilibus quam immobilibus , nisi de consensu dictorum executorum factum esset , et eorum testimonio roboratum irritum penitus et inane haberetur nec eorum que preter consilium predictorum executorum ordinare uel facere uellet aliqua essent agenda , sed ipsorum consilio et ordinacioni standum esset per omnia , sicut hoc totum in litteris super hoc confectis et sigillis Curie domini mei et dictorum executorum sigillatis , non cancellatis , non abolitis , nec aliqua parte sui uiciatis , uidi plenius contineri , iidem postmodum executores , et ordinatores rerum dicti Gilonis predictarum tam mobilium quam immobilium , eodem , G . milite uiam uniuerse carnis ingresso , extremam uoluntatem et propositum ipsi G . attendentes , et considerantes ex magna parte de rebus hereditariis nominati , G . potestate sibi ab eo concessa , unanimi assensu , ordinauerunt in hunc modum , quod legauerunt Ecclesie de Claromarisco iuxta Remis quicquid idem miles habebat et possidebat apud Gueuz , tam in censu quam in redditibus et aliis prouentibus seu omnimodis iurisdicionibus que idem Miles ibidem tenebat in alodio ut dicebatur , que omnia dicta ecclesia imperpetuum possidebit , fructus dictorum prouentuum perceptura singulis annis imperpetuum in crastino omnium sanctorum , et in crastino dicti festi , fiet anniuersarium eius ibidem secundum consuetudinem ordinis Cisterciensis , sicut eciam hoc totum uidi in litteris sigillo Curie domini mei et sigillis dictorum executorum sigillatis , non cancellatis non abolitis plenius contineri . Ut autem hec omnia rata maneant , et nota posteris , ego presentes litteras sigillo Curie domini mei feci eidem ecclesie tradi roboratas . Actum Anno domini m .cc .tricesimo quarto , mense nouembri .
Robertus de sancto Quintino Officialis domini hugonis de Sarqueus Remensis Archidiaconi . Omnibus presentes litteras uisuris , salutem . Nouerint uniuersi quod in Curia domini mei constitutus Iohannes de Germigneio filius poncardi recognouit et dixit quod credit quod terra quam tenet idem Iohannes in territorio de Gotis inter terram allebau la bauche , et terram Roberti de ianueri teneatur ecclesie de claromarisco , in uno denario censuali et uentis et uesturis . Datum Anno domini m .cc .tricesimo septimo , mense iulio , Sabbato post octabum apostolorum petri et pauli .
Magistri . I . et . I . de Blesis Canonici et officiales Remenses Omnibus presentes litteras uisuris in domino Salutem . Nouerint uniuersi quod iacobus armiger de Uarco dictus de grangia in nostra presencia constitutus quittauit in perpetuum ecclesie de claromarisco prope Remis quitquid quondam dominus Gilo de gendimo miles habebat , et possidebat apud Guex tam in censu quam in redditibus et aliis prouentibus seu omnimodis iurisdicionibus que idem miles ibidem tenuit in alodio ut dicitur , et legatum de predictis rebus ecclesie memorate factum ab executoribus dicti Gilonis approbauit . Fide prestita corporali firmiter promittens quod in predictus rebus per se uel per alium , nichil de cetero reclamabit , sed aduersus omnes iuri parere uolentes , qui occasione ipsius iacobi dictam ecclesiam molestaret , legitimam exinde portabit garandiam ecclesie prenotate . In cuius rei testimonium presentes litteras sigillo Curie Remensis fecimus communiri . Actum Anno domini m .cc .tricesimo octauo mense iunio .
Magister Bonardus officialis domini Hugonis Burgundensis Remensis Archidiaconi . Omnibus presentes litteras inspecturis Salutem in domino . Nouerit uniuersitas uestra quod Maria relicta lamberti le Uastelier et Pynellus , Uaoletus , Margaronna , et Margaronna parua quondam liberi ipsius lamberti de alia uxore , in curia domini mei constituti . Rogauerunt se uendidisse Balduyno Acarini quandam iardinum quem habebant iuxta domum monialium de claromarisco , uidelicet iardinum qui fuit lamberti le Uastelier , precio undecim librarum Remensis monete , de quibus rogauerunt sibi esse plenius satisfactum . Fide data de non reclamando , ratione dotis uel alia de causa . Et de legitima portanda garandia . Actum Anno domini mº . ccº . uicesimo secundo , mense Augusti .
Magister .B . canonicus sancti Nicholas amb Officialis , Magistri .H . Remensis ecclesie Archidiaconi , omnibus presentes litteras inspecturis in domino salutem . Nouerint uniuersi quod inter dominum Guidonem de preonna militem ex una parte et Balduinum de Torcellis sebillam uxorem eius iacotum Uarnemconum , et poncardum liberorum eorundem ex altera tales intercesserunt pactionem , quod dictus balduinus coram nobis et dicti uxor et liberi coram clerico fideli Curie ad hoc a nobis misso recognouerunt quod ipsi receperunt a dicto milite in festo beati remigii in uindemiis nuper uenturo erunt tres anni elapsi , omnes terras quas dictus miles habet sicut asserit in territoriis de Torcellis et de caluo monte , et easdem terras debent tenere seminare et excolere ad sumptus suas a dicto festo beati Remigii nuper uenturo in nouem annos et interim , hiis autem mediantibus dicti balduinus uxor et dicti liberi ipsius tenentur reddere eidem militi singulis annis sexaginta decem sextarios bladi per dictos nouem annos , cuius bladi quarta pars debet esse frumentum , quarta pars siligo , et residuum tremesium , et tenentur similiter singulis annis per dictum tempus unum iornale dicte terre finibriare , et pro dictis conuentionibus firmiter obseruandis assignauerunt dictum militem ad omnia bona sua presencia et futura , et ei obligauerunt eidem . Recognouerunt eciam quod ad eadem bona sua ipsum assignauerunt , quando primo dictas terras receperunt ab eodem uidelicet in dicto festo beati Remigii erunt tres anni elapsi sicut supra tactum est , sed littere curie remensis super dictis conuentionibus tunc fuerunt confecte sicut dicitur inter dictas partes quas amisit dictus miles sicut asseruit coram nobis , uolens et concedens dictus miles , quod si dicte littere Curie Remensis inuenirentur , nullius sint efficacie et momenti , teneatur eciam soluere dicto militi sexaginta decem sextarios bladi pro messe nuper uentura , usque ad festum beati martini hyemalis recognoscentes , quod de messis preteritis restant soluendi decem et septem sextarii et una mina siliginis , septem sextarii et una mina frumenti , et nouem sextarii tremesii , que omnia --- retroacta promiserunt dicto militi se reddituros ad uoluntatem militis supradicti . Hec autem omnia promiserunt dictus balduinus coram nobis , et dicta sebilla , et dicti liberi eorundem fide interposita se obseruanda coram dicto clerico Curie fideli . Actum Anno domini m .cc .quadragesimo quinto , sabbato post letare Iherusalem .
Magister Iohannes dictus oisons , Officialis , Magistri Iohannis de blesis Remensis ecclesie archidiaconi , uniuersis presentes litteras inspecturis in domino salutem . Nouerint uniuersi quod cum ecclesia de claromarisco iuxta Remis et dominus Erardus de couceio miles , plures pecias pratorum sitorum in territoriis de calido monte , et de torcellis , ut dicebatur haberent inter se communes . Idem miles , propter hoc in curia domini mei constitutus recognouit se talem peticionem fecisse erga dictam ecclesiam , de omnibus peciis pratorum quos habebant inter se communes , usque ad hodiernum diem sitorum in territoriis predictis prout inferius continetur , uidelicet quod dicta ecclesia habebit , tenebit imperpetuum et possidebit magnam peciam prati siti iuxta Riuerium de griueio , inter pratum armigeri de calido monte ex una parte ut dicitur , et inter Riuum uenientem de trocellis ex altera , dictus autem miles omnes alias pratorum pecias in territoriis predictis sicut inter se communes tenebit imperpetuum possidebit et habebit . Recognouit eciam dictus miles , quod eadem ecclesia dedit dicto militi uiginti solidos parisienses mediante particione predicta , de quibus recognouit creantum suum habuisse ab eadem ecclesia in pecunia numerata sibi tradita et soluta , promittens fide data , quod huiusmodi particionem per se , uel per alium aliqua racione non ueniet in futurum , sed eam inuiolabiliter obseruabit . Datum Anno domini m .cc . quinquagesimo secundo , feria tertia post letare Iherusalem .
Theobaldus dei gracia Rex nauarre , Campanie et brie , Comes palatinus , uniuersis presentes litteras inspecturis . Notum facimus quod cum nos saisiri fecissemus super abbaciam monialium de clermares medietatem molendini quod situm est iuxta bourc in campania , uidelicet ad molendinum quod dicitur a l?estanc , quod molendinum moniales dicte abbacie , emerunt ut dicitur a poncardo le champenois de tanion , cuius medietas molendini potest ut dicitur ualere quolibet anno circiter centum solidos forcium . Et fecissemus similiter saisiri super dictarum abbaciam monialium , triginta duo iornalia terre , que sita est in territorio de bourc , et de torcellis , et quatuor falcatas prati , quam terram et quod pratum ipse dicuntur emisse a domino Guidone de preonne , que quidem terra et quod pratum ut dicitur possunt ualere quolibet anno usque ad septem libras forcium , que saisiri feceramus , prout nobis competebat de iure , pro eo quod dicte moniales ea acquisierant . In retrofeodis nostris , preter nostram licenciam , et cum moniales dicte abbacie humiliter peterent a nobis quod omnia supredicta faceremus desaisiri , et ea laudaremus eisdem , Nos earum precibus inclinati , ob remedium animarum parentum nostrorum , antecessorum similiter et successorum nostrorum , et ob anime nostre , et anime legitime uxoris nostre ysabellis remedium et salutem , predicta omnia et singula concessimus abbacie memorate , tenenda imperpetuum pacifice et quiete . Moniales uero dicte abbacie singulis annis , tenebuntur propter hoc quamdiu nos , et dicta uxor nostra uixerimus , facere celebrari unam missam de spiritu sancto pro nobis , et aliam de beata uirgine . Et post decessum nostrum , die obitus nostri et legitime uxoris nostre predicte unam missam de defunctis . Et ex tunc singulis annis imperpetuum tenebuntur facere anniuersarium nostrum , et dicte uxoris nostre . Et quelibet monialis dicte abbacie , toto tempore uite nostre , et uite dicte uxoris nostre , tenebitur quolibet anno dicere unum psalterium . Et post decessum nostrum , et dicte uxoris nostre singulis annis imperpetuum tenebitur quelibet similiter dicere unum psalterium . Conuerse uero que psalteria nesciunt recitare , tempore dicte uite nostre , et uite dicte uxoris nostre , tenebuntur singulis annis dicere pro nobis ducentis uicibus salutacionem beate marie , que dicitur , Aue Maria , et tot uicibus oracionem dominicam que dicitur , Pater noster , et tot salutaciones et oraciones post decessum nostrum , et dicte uxoris nostre , singulis annis imperpetuum dicere tenebuntur . In quorum omnium testimonium et munimen presentes litteras sigilli nostri munimine fecimus roborari . Datum apud fossata , per manum fidelis uicecancellarii nostri fratris Petri de Roscidaualle , die mercurii proxima post festum penthecostes , Anno domini m .cc . sexagesimo . nota Odonis . Item transcriptum est eiusdem littere sub sigillo officialis Remensis actum ante 1 x 6 ^ continens aliud admortizamentum eiusdem de Lx sextariis bladi apud contreuues .
Magister bartholomeus , Canonicus Sancti Nicholae , Ambianensis , officialis Magistri henrici Remensis ecclesie Archidiaconi , omnibus presentes litteras inspecturis in domino Salutem . Nouerint uniuersi quod in nostra presencia constituti Marchetus de Germeneio , et hodierna uxor eius recognouerunt se uendidisse ecclesie de claromarisco iuxta Remis septimam partem terragiorum et censuum quam habebant ut dicebant aput lefincourt , et in territorio eiusdem uille , et que tenuit et habuit et possedit dictus Marchetus , et eciam quicquid iuris habebant , uel habere poterant , quocumque iure in predictis terragiis et censibus , et hoc precio quadraginta et sex solidorum Remensium , de quibus recognouerunt dicti uenditores a dicta ecclesia sibi esse plenius satisfactum . Promittentes dicti uenditores fide interposita , quod in predicta septima parte uendita per se uel per alios ratione dotis , seu aliqua alia ratione , nichil de cetero reclamabunt . Sed eidem ecclesie de dicta septima parte uendita legittimam portabunt garandiam . Actum Anno domini m .cc .quadragesimo quinto feria secunda post octabum trinitatis .
Magister lucas de Giffo Officialis domini Gomecii Remensis archidiaconi . Uniuersis presentes litteras inspecturis , Salutem in domino . Nouerint uniuersi quod Theodoricus dictus tarot de iermengny , et Maria uxor eius constituti coram clerico fideli Curie ad hoc specialiter deputato dederunt et conces serunt in puram et perpetuam elemosinam ecclesie de claromarisco iuxta Remis omnia terragia et census que habebant in uilla de lefincort , et territorio eiusdem uille , et quicquid iuris in predictis terragiis et censibus habebant , que terragia et census emerant ut dicebant a liberis quondam Gileberti de Iermengny , uolentes et concedentes quod dicta ecclesia de predictis pacifice gaudeat in futurum Ita tamen quod dicto theodorico et eius uxori quamdiu dictus theodoricus uixerit dicta ecclesia unum modium bladi medietatem siliginis , et medietatem auene singulis annis reddere tenebitur , et si dictum theodoricum antequam uxorem suam predictam mori contigerit , dicta ecclesia medietatem dicti modii bladi tantum dicte uxori superstiti quoaduixerit reddere tenebitur . Promittentes quod contra dictam donacionem per se uel per alios ratione dotis uel aliqua alia ratione non uenient nec uenire facient in futurum . In cuius rei testimonium feci presentes litteras Sigillo Curie domini mei communiri . Datum Anno domini m .cc .quadragesimo quinto , mense octobri in die beati dyonisii . Sic signatis . Berengar .
Th . dei gracia rex nauarre , Campanie et brie Comes palatinus . Uniuersis presentes litteras inspecturis Notum facimus quod cum moniales de claromarisco iuxta Remis Ordinis Cisterciensis acquisierint a Marcheto de Germigneio et hodierna eius uxore , per emptionem , septimam partem terragiorum et censuum quam habebant ut dicitur apud lenfincourt , et in territorio eiusdem uille sub precio quadraginta sex solidorum Remensium . Et insuper data fuerint eis et concessa in puram et perpetuam elemosinam a theodorico dicto tarot de Germeigny et maria eius uxore omnia terragia et census que habebant in uilla de lenfincourt , et territorio eiusdem uille cum iuribus pertinentibus ad ipsa ut dicitur que omnia predicta mouere dicuntur de feodis seu retrofeodis nostris . Nos si predicta non excedunt summam sexaginta solidorum parisiensium , ea dictis monialibus laudamus tenenda et possidenda in manu mortua . Retentis nobis et successoribus nostris in ipsis garda et iusticia . Et si summam predictam sexaginta solidorum excedant , nos excedenciam summe predicte in predictis nobis et successoribus nostris imperpetuum retinemus . In cuius rei testimonium et munimen perpetuum presentes litteras sigillo nostro fecimus sigillari . Datum per nos apud castrum therricum die martis in uigilia assumpcionis beate Marie , Anno domini m .cc .lx .octauo . Nota odonis , de castro therrico .
Uniuersis presentes litteras inspecturis Magister Guillelmus de uoys et dyonisius de Senonis officiales Remenses , Salutem in domino . Noueritis quod cum Gerardus dictus li lucrieres de le fincurte teneret ut dicebat Raulinus clericus filius eius et negociorum eiusdem gestorum ab ecclesia Clarimarisci unam peciam terre sitam in territorio de le fincurte in loco dicto longa olcha inter terram herberti templarii ex una parte , et terram dicti Gerardi ex altera ad terragium continentem seminaturam unius sextarii bladi . Eo dicta ecclesia teneret unam aliam peciam terre de allodio sitam in eodem territorio in loco dicto en montgouein inter terram pontini dicti fumery ex una parte , et terrinum ex altera . Prefatus Raulinus nomine patris sui Gerardi , et pro ipso fide data de ratificando a dicto gerardo si necesse fuerit , et frater he . conuersus dicte ecclesie nomine dicte ecclesie et pro ipsa promittens in uerbo domini ratificari a dicta ecclesia si necesse fuerit , coram Guillermo de tintiniaco fideli clerico Curie Remensis ad hoc deputato propter hoc personaliter constituti easdem pecias terre inuicem permutauerunt et se permutasse amicabiliter recognouerunt . Ita uidelicet quod dictus Gerardus dictam peciam terre quam antea tenebat eadem Ecclesia tenebit et habebit exnunc perpetuo tanquam suam . Et econuerso dictam peciam terre quam tenebat idem Gerardus antea perpetuuo tenebit et habebit dicta ecclesia tamquam suam . Renunciantes expresse uidelicet dictus Raulinus fide data et dictus conuersus sub predicto uerbo domini excepcioni doli mali , fraudis , et lesionis , et decepcionis , et omnibus aliis excepcionibus iuris et facti per quas possent premissa uel eorum quodlibet uiribus uacuari . In cuius rei testimonium presentes litteras sigillum dicte curie duximus apponendum . Datum Anno domini m .cc . nonagesimo quarto , dominica qua cantatur letare Iherusalem . Duplicate sunt et utrique parti tradite . Sic signatis . G . de tint . De Decimis
Simon peslupi canonicus et officialis Remensis . Omnibus presentes litteras inspecturis in domino Salutem . Nouerint uniuersi quod Rycherus li porgeniers , et Nigra uxor eius in nostra presencia constituti , recognouerunt se uendidisse domui monialium de claromarisco , unum iardinum continentem quatuor perticas iuxta clarummariscum situm , precio uiginti quatuor librarum Remensium , de quibus recognouerunt sibi plenius esse satisfactum , fide interposita firmiter promittentes , quod dictum iardinum per se , uel per alios numquam de cetero reclamabunt , sed contra omnes iuri parere uolentes , eidem domui legitimam exinde portabunt garandiam . Hanc autem uendicionem coram nobis laudauerunt : Ermeniardis filia dicti Richeri , et Gerardus maritus eius , fide data de non contraueniendo ratione dotis , uel aliomodo . Actum Anno domini mº . ccº . uicesimo sexto , mense februario .
Hugo de sarquens Remensis Archidiaconus , Omnibus presentes litteras inspecturis Salutem in domino . Nouerit uniuersitas uestra quod domina luciana relicta domini Mauricii de Remis militis , nunc uxor domini Willelmi clinquet , et dominus Balduinus miles et Robertus filii dicte luciane , in presencia nostra constituti donationi decime de ulmis tam bladi quam uini , quam Eurardus de rohaiz ciuis Remensis fecit ecclesie de claromarisco iuxta Remis , benigne et liberaliter suum prebuerunt assensum , et feodum dicte decime quam idem Eurardus tenebat ab ipsis in feodo quitauerunt , prefate ecclesie fide interposita . Promittentes quod in eadem decima per se uel per alios de cetero nichil reclamabunt . In cuius rei testimonium presentibus litteris sigillum nostrum fecimus appendi . Actum Anno domini m .cc . uicesimo octauo , mense Aprili .
Omnibus presentes litteras inspecturis . H . de sarqueus Remensis Archidiaconus , in domino Salutem . Uniuersitati uestre notum facimus quod dominus Willelmus cognomento clugnez in presencia nostra constitutus , benigne laudauit et approbauit collacionem partis decime de ulmis quam fecit Eurardus de Rohaiz Ciuis Remensis ecclesie de claromarisco iuxta Reins . Ab ipso quidem Willelmo tenebat in feodum prefatus Eurardus predictam decimam , licet ex parte uxoris dicti Willelmi feodum perueniret decime supradicte . Presentes autem fuerunt huic laudacioni Magister haimmericus officialis noster , thomas de poleh . canonicus aureniacensis Et Gossuinus clericus noster , et quidam alii . In cuius rei noticiam presentes litteras scribi , et sigilli nostri caractere fecimus communiri . Datum Anno domini m .cc .uicesimo octauo , feria quarta ante natale domini .
Ego B . dominus de Geuz . Notum facio omnibus presens scriptum inspecturis , quod donacionem et concessionem quam fecit frater meus Mauricius .E . de Rohart octaue partis totalis decime de ulmis , pro filio suo Radulpho , laudaui et approbaui . Hoc eciam laudauerunt Soror mea Margareta et mater mea clemencia , quod tres partes octaue partis predicte decime in dotem habebat . Hoc autem factum fuit , antequam fundaretur capella de cuimi . Et ut ratum et firmum istud habeatur presentem paginam , sigilli mei munimine feci roborari .
Albericus dei gracia Remensis Archiepiscopus . Omnibus ad quos littere iste peruenerint in domino Salutem . Nouerit uniuersitas uestra quod dilectus Ciuis noster Remensis , Eurardus de Rohaiz , quartam partem maioris decime , quam tenebat in territorio de ulmis et percipiebat , in manu nostra resignauit . Petens a nobis humiliter et deuote , ut eam dilecto filio Radulfo clerico , nato ipsius conferremus . Nos autem iustam peticionem ipsius attendentes , predictam decimam predicto clerico habendam concessimus , et ipsum inuestiuimus de eadem . In cuius rei testimonium , presentes litteras sigilli nostri appensione fecimus communiri . Datum per manum hugonis , Cancellarii nostri , Anno gracie , m .cc .quartodecimo , mense Septembris .
H . de Sarqueus , Remensis Archidiaconus . Omnibus presentes litteras inspecturis . Salutem in uerbo salutari . Nouerint uniuersi quod cum dominus Garnerus de Auencoin miles , decimam suam grossam quam habebat apud saint climent et hoiuiner ecclesie de claromarisco iuxta Remis pro centum et triginta librarum parisiensium inuadiasset , postea minutam decimam quam in eisdem locis habebat idem garnerus cum predicta grossa decima inuadiauit eidem ecclesie tali modo quod predicta ecclesia , sexaginta et decem libras parisienses eidem Gernero tradidit , preter predictas centum et triginta , sic quod ducentas libras parisienses habet dicta ecclesia , tam super grossam decimam quam minutam simul iunctas et preter securitatem et plegios quos prius habebat ecclesia prefata , pro grossa predicta decima superaddidit nouos plegios idem garnerus uidelicet dominum iohannem de Auencoin militem fratrem suum , et Symonem de uallibus , usque ad sexaginta et decem libras . Dictus uero Garnerus , et domina beatrix uxor eius , coram nobis fidem dederunt corporalem , quod nec per se , nec per alium , uel alios dictam ecclesiam molestabunt super predicta inuadiacione iniuste , et sub fide sua promisit dictus Garnerus quod de eadem inuadiacione ecclesie memorate legitimam feret garandiam , contra omnes qui super hoc iuri parere uoluerint , et si quod absit idem Garnerus predictam ecclesiam super premissis molestaret uel secundum quod dictum est legittimam non ferret garandiam eadem ecclesia non solum ad plegios , uidelicet dominum iohannem de Auencoin militem , et Simonem de uallibus usque ad sexaginta et decem libras secursum haberet . Sed eciam prouentus molendinorum quos habet idem garnerus ex parte uxoris sue predicte apud Nueuelise , perciperet dicta ecclesia donec eidem ecclesie siue per predictos plegios , siue per eosdem prouentus molendinorum plenarie satisfactum esset de predictis sexaginta et decem libris quod et domina beatrix uxor predicti Garneri , data fide sua creantauit . Et nos ex parte domini Remensis , qui nobis super hiis specialem , et expressam licenciam dedit , benignum predictis prebuimus assensum . In cuius rei testimonium presentibus litteris Sigillum nostrum fecimus apponi . Datum Anno domini m .cc .tricesimo primo , feria tercia post quasimodo .
Simon pes lupi Canonicus et officialis Remensis , uniuersis presentes litteras inspecturis , Salutem in domino . Nouerint uniuersi quod Garnerus et Iohannes de Auenson milites et fratres , in nostra presencia constituti , uen diderunt imperpetuum et concesserunt domui de claromarisco iuxta Remis , quidquid habebant in decima sancti clementis et de hoyuinel , tam grossa quam minuta , uidelicet quartam partem ad minus , et amplius eciam si amplius habebant in decima memorata , precio scilicet trecentarum et uiginti librarum parisiensium , et se de eadem decima in manu nostra deuestierunt , nomine uenditoris pro ecclesia supradicta . Promittentes , fide in manu nostra data corporali , quod nec per se , nec per alium , contra uendicionem uenient memoratam , sed in bona pace permittent dictam ecclesiam imperpetuum integre decimam percipere supradictam . Promiserunt eciam coram nobis sub fide prestita quod prefate ecclesie de eadem decima aduersus omnes legittimam garandiam portabunt . Adhec domina beatrix uxor supradicti Garneri eandem decimam quantum in se erat et poterat cum dictis fratribus similiter coram nobis uendidit et concessit imperpetuum ecclesie supradicte mediante precio memorato . Laudans nichilominus dictam uendicionem duorum fratrum prefatorum , et promisit fide coram nobis prestita corporali , quod dictam decimam nec per se nec per alium futuris temporibus aliquatenus reclamabit , neque nomine dotis , neque alia quacumque de causa , sed de eadem decima sub fide prestita sepedicte ecclesie contra omnes legittimam portabit garandiam . Porro Guido domiscellus de Ceris qui se gerebat dominum feodi decime memorate in nostra constitutus presencia dictam uendicionem laudauit , et dictum feodum coram nobis penitus quitauit ecclesie sepedicte . Ceterum iohannes de Aguseyo , Guillelmus de Taisseyo , Colardus de Anicort , Guido de orainuile Guillelmus de uallibus , Andreas de morreneyo , Milo pes lupi , et iohannes de Chefleyo milites , omnes in nostra presentia constituti , plegios se constituerunt , coram nobis , de portanda legitima garandia ecclesie supramemorate super decima et uendicione prefatis , preterea supradicti Garnerus et Iohannes fratres presente dicta beatrice , recognouerunt sibi esse plene satisfactum de dictis trecentis et uiginti libris datis pro decima sepedicta . Nos uero ad hec omnia supradicta de mandato domini Remensis deputati . Per fratrem iohannem conuersum de claromarisco , sepedictam ecclesiam , de mandato nichilominus domini Remensis , sollempniter , de decima inuestiuimus memorata . In quorum omnium testimonium presentes litteras , emisimus sigilli Curie Remensis appensione signatas . Actum Anno domini m .cc .tricesimo primo mense februario .
Th . Dei gracia Remensis Archiepiscopus , Omnibus presentes litteras uisuris , Salutem in domino . Noueritis nos Anno domini m .cc .l .sexto , die Martis , post festum beati bartholomei , litteras Curie palacii nostri Remensis , non abolitas , non Cancellatas , nec in aliqua sui parte uiciatas , uidisse in hec uerba . Symon pes lupi Canonicus et officialis , et cetera ut supra ad tale signum , $ . Nos uero contractum predictum prout superius continetur approbantes , eundem auctoritate nostra confirmamus . In cuius rei testimonium sigillum nostrum presentibus fecimus apponi . Datum Anno et die Martis predictis .
Ie Gauchiers Cuens de Reccest fay sauoir atous ceus qui ces presentes lettres uerront et orront , que iehans daninaumont escuiers mes hom , et mes feables establis par deuant moy a requeneu quil a uendut le quart de la grosse dime de thuigni , de quanques ses peires en tint , a l?eglise de clermares deles Reins qui est de l?ordre de cyteux , li quelz quars estoit heritages a celuy iehans , si com il disoit / et le tenoit de moy en fief et en omage , lige auecq son aultre fief quil tient de moy . Et ie a la requeste et a la priere celuy iehan , loe et gree ce marchie , et ce uendage , et quit de tant com a moy en apartient le fief , a l?eglise cy dessusditte de tant comme il en apartient au quart de cele disme cy dessusditte , que cele eglise a achete ainsy comme il est cy dessusdit , sauf ce que ie ay retenu ma signorie en autre tel point com ielay , et doy auoir en temporelles choses , que les eglises ont en mon pais , et en ma signorie . Et en tesmoignage de ces choses iay fait seeler ces presentes lettres de mon seel . Ce fu fait en l?an de l?incarnacion nostre signeur mº .ccº .lº . et six , au mois d?auril , le iuedi deuant paques commen ( c ) ans .
Th . dei gracia Remensis Archiepiscopus , uniuersis presentes litteras uisuris . Salutem in domino . Noueritis nos anno domini m .cc .l sexto , die martis post festum beati Bartholomei litteras Curie palacii nostri Remensis , non abolitas non cancellatas , nec in aliqua sui parte uiciatas uidisse in hec uerba . Magistri , Henricus de fluy , et Matheus Guidonis de attrebato , Canonici et officiales Remenses et cetera sub tali Nos uero predictas , uendicionem , quittacionem , elemosinam , et laudacionem , modo predicto factas , laudantes , et approbantes , easdem auctoritate nostra confirmamus . In cuius rei testimonium presentes litteras , sigillo nostro fecimus sigillari . Actum Anno et die martis predictis .